ΑΦΑΙΡΕΣΗ ΚΑΘΑΡΙΣΜΟΣ ΚΑΙ ΕΠΑΝΑΤΟΠΟΘΕΤΗΣΗ ΣΤΡΟΦΑΛΟΦΟΡΟΥ ΑΞΟΝΑ

Ο στροφαλοφόρος άξονας είναι βασικό μέρος του κινητήρα και φέρει τα στρόφαλα. Με τη βοήθεια των στροφάλων , των κομβίων, και του διωστήρα μετατρέπεται η παλινδρομική κίνηση του εμβόλου σε περιστροφική του στροφαλοφόρου άξονα. **Κατασκευάζεται** από σφυρήλατο χάλυβα, νικελιούχο χυτοχάλυβα, ή και ειδικό κράμα σφαιροειδίτη χυτοσίδηρου. **Το σχήμα και το μέγεθος του** εξαρτάται από τον αριθμό και την διάταξη των κυλίνδρων, τη σειρά ανάφλεξης, το είδος του κινητήρα και την ισχύ του.

Τα **κυριότερα μέρη του στροφαλοφόρου** είναι οι στροφείς βάσεως τα κομβία , τα στρόφαλα , τα στρόφαλα (κιθάρες), που συνδέουν τούς στροφείς βάσης με τα κομβία και τα αντίβαρα για τη ζυγοστάθμιση του όλου συστήματος.

ΠΟΡΕΙΑ

1. Το σώμα των κυλίνδρων τοποθετείται ανεστραμμένο( ο στρόφαλος βλέπει προς τα πάνω.
2. Έλεγχος αν τα καβαλέτα βάσης είναι πονταρισμένα ή αριθμημένα. Αν δεν είναι μαρκάρονται σύμφωνα με τη σειρά των κυλίνδρων.
3. Απασφάλιση και αποσύσφιξη των κοχλιών συγκρατήσεως των καβαλέτων βάσεως με το μισό τριβέα.
4. **Παρατήρηση**: Δεν πρέπει να χτυπηθούν τα σημεία των στροφέων βάσης ή των κομβίων.
5. Καθαρισμός λεπτομερής με πετρέλαιο και πινέλο.
6. Καθαρισμός των διόδων λίπανσης με βούρτσα ίδιας διαμέτρου μες τις τρύπες, φύσημα με πεπιεσμένο αέρα.
7. Επιθεώρηση στροφαλοφόρου οπτικά για φθορές, χαραγές, ρωγμές και άλλες κακώσεις.
8. Επανατοποθέτηση του στροφάλου αφού λιπανθεί και σύσφιξη των καβαλέτων μαζί με τούς τριβείς σύμφωνα με τις προδιαγραφές του κατασκευαστή.
9. Γίνεται έλεγχος της περιστροφής του στροφαλοφόρου.